open-index/open-wikipedia-markdown huggingface dataset:
Dumbarton (Firginia)

**Dumbarton** is in plak (*[[census-designated place]]*) yn de Amerikaanske steat Firginia, en falt bestjoerlik ûnder Henrico County.

## Ynwennertal
* 1980....8.149
* 1990....8.526
* 2000....6.674
* 2010....7.879
(Boarne: U.S. Census Bureau)

## Keppeling om utens
* Statistiken, kaarten en oare ynformaasje op cit-data.com
David Bruce

## Persoanen
* David Bruce (soan fan Robert I) (1324-1371), kening fan Skotlân
* David Bruce (dokter) (fl. 1660-er jierren), Skotsk dokter
* David Bruce (útfiner) (fl. 1830-er, 1840-er jierren), Amerikaansk yndustrialist en útfiner
* David Bruce (predikant) (1824-1911), Nijseelânsk predikant en sjoernalist
* David Bruce (mikrobiolooch) (1855-1931), Skotsk patolooch en mikrobiolooch
* David K.E. Bruce (1898-1977), Amerikaansk diplomaat
* David Bruce (bridgespiler) (1900-1965), Amerikaansk bridgespiler
* David Bruce (akteur) (1914-1976), Amerikaansk filmakteur
* David Bruce (bierbrouwer) (1948), Ingelsk bierbrouwer, berne yn Yndia
* David Bruce (iishokkyer) (1964), Kanadeesk iishokkyer
* David Bruce (komponist) (1970), Ingelsk komponist
* David Bruce (muzikant) (19??), Australysk sjonger, muzikant en komponist

## Oar
* David Bruce Winery, Amerikaansk wynmerk

## Sjoch ek
* David Bryce (1803-1876), Skotsk arsjitekt
Margareta Drummond, keninginne fan Skotlân

**Margareta Drummond** (Ingelsk: *Margaret Drummond*; ±1340 – nei 31 jannewaris 1375) wie in Skotske ealfrouwe dy't yn 1364 troch har houlik mei kening David&nbsp;II keninginne fan Skotlân waard.

## Libben
Oer Margareta is mar in bytsje bekend. Hja waard omtrint 1340 earne yn Skotlân berne as de dochter fan 'e ridder Malcolm Drummond († ±1346) en dy syn frou Margareta fan Graham, grevinne fan Menteith. Hja troude letter mei in Jan Logie fan Logie, en krige mei him in soan, dy't ek Jan Logie fan Logie hie.

Nei't se widdo wurden wie, waard se op in stuit de mêtresse fan kening David&nbsp;II fan Skotlân. Nei it ferstjerren fan David syn earste frou, Jehanna fan de Toer, yn 1362, troude de kening op 20 febrewaris 1364 te Inchmurdach yn Fife mei Margareta, sadat hja keninginne fan Skotlân waard. 

It houlik tusken David en Margareta wie net populêr by it Skotske folk en alhielendal net by de Skotske hegerein, mei't de measte lju fan betinken wiene dat it stânsferskil tusken de kening en syn frou te grut wie en dat er himsels oan har fergoaid hie. Doe't it houlik sûnder bern bleau, liet de kening him lykwols op 20 maart 1369 fan Margareta skiede op grûn fan it feit dat sy ûnfruchtber wêze soe. 

Margareta liet it dêr net by sitte, mar reizge alhiel nei Avignon ta, dêr't se oan it Pauslik Hof tsjin 'e skieding yn berop gie. Yn acht nommen dat se út har earste houlik in soan hie, stelde paus Gregoarius X har yn it gelyk, en ferklearre de yn Skotlân tsjin har útsprutsen skieding neatich. Om't syn earste houlik fan 34 jier en ferskate oare bûtenhoulikse relaasjes fan sines ek al sûnder bern bleaun wiene, hat it der alle skyn fan dat David&nbsp;II sels ûnfruchtber wie.

It is ûnbekend hoe't de pauslike útspraak yn Skotlân opnommen wie, mar it is ûnwierskynlik dat Margareta der in protte oan hân hat. Yn elts gefal oerlibbe se David&nbsp;II, dy't yn 1371 hommels kaam te ferstjerren. It is net bekend wêr't of wannear't se sels stoar, behalven dat dat nei 31 jannewaris 1375 west hawwe moat, doe't se noch yn libben wie.
Jin fergoaie

It tiidwurd **jin fergoaie** betsjut dat men ûnder jins stân trout. De útdrukking hat in negative byklank, en waard foarhinne bgl. brûkt as in boeresoan oan in arbeidersdochter boaske. Mei it lytser wurden fan de stânsferskillen is de útdrukking yn ûnbrûk rekke.
Margareta Drummond

"**Margareta Drummond**" of "**Margaret Drummond**" hat yn de Wikipedy ferskate betsjuttings:

* Margareta Drummond, keninginne fan Skotlân (±1340–nei 1375), twadde frou fan kening David II fan Skotlân
* Margareta Drummond (mêtresse) (†1501), mêtresse fan kening Jakobus IV fan Skotlân
* Edith Margaret Drummond (1917–1987), direktrise fan 'e Women's Royal Naval Service
Agnes Dunbar (mêtresse)

**Agnes Dunbar** (fl. twadde helte fjirtjinde iuw) wie in Midsiuwsk Skotsk ealfrouwe, dy't de lêste mêtresse wie fan 'e kening David&nbsp;II fan Skotlân. 

## Libben
Agnes Dunbar har mem wie Isabella Randolph, in dochter fan Tomas Randolph, 1e greve fan Moray, de fertrouling fan 'e ferneamde Skotske frijheidsstrider en kening Robert de Bruce. Agnes har heit, de ridder Patrick Dunbar, wie de soan fan 'e ridder Aleksander Dunbar en de pakesizzer fan Patrick, 7e greve fan Dunbar. Agnes sels wie in muoikesizzer fan Agnes Randolph, grevinne fan Dunbar, better bekend as 'Swarte Agnes', dy't ûnder de Twadde Skotske Unôfhinklikheidsoarloch (1332-1357) namme makke troch de lieding fan it garnizoen fan it Kastiel fan Dunbar op har te nimmen doe't dat troch de Ingelsen belegere waard.

Der is net sa'n soad oer Agnes Dunbar bekend, mar yn elts gefal wie hja oarspronklik troud mei in man dy't fan Robert hiet, mei wa't hja teminsten ien en mooglik mear bern hie. It hat der sterk fan dat har man ein 1360-er jierren stoarn is. Omtrint 1369 liket Agnes de mêtresse wurden te wêzen fan 'e Skotske kening David&nbsp;II, de soan fan Robert de Bruce, mei't der fan dy tiid ôf keninklike betellings oan har dien waarden. In moanne foar't David&nbsp;II yn febrewaris 1371 hommels kaam te ferstjerren, waard der in betelling fan 1.000 Skotske marken oan har dien, wat doedestiden in útsûnderlik grut bedrach wie. Dat wiist derop dat de kening, dy't him yn 1369 fan syn twadde frou Margareta Drummond skiede litten hie, nei alle gedachten fan doel wie om mei Agnes te trouwen.

Nei David syn dea troude Agnes op 21 novimber 1372 mei de ridder Jakobus Douglas fan Dalkeith. Mei him krige hja in soan, Jakobus Douglas, 1e hear fan Dalkeith (nei 1372-1441). Agnes har oerbeppesizzer wie Jakobus Douglas, 1e greve fan Morton (1426-1493). It is ûnbekend wannear't hja stoarn is.
Agnes Dunbar

"**Agnes Dunbar**" of "**Agnes fan Dunbar**" hat yn de Wikipedy ferskate betsjuttings:

* Agnes, grevinne fan Dunbar (±1312-1369), byneamd Swarte Agnes, ferdigenster fan it Kastiel fan Dunbar yn 'e Twadde Skotske Unôfhinklikheidsoarloch
* Agnes Dunbar (mêtresse) († nei 1372), muoikesizzer fan Swarte Agnes en mêtresse fan kening David&nbsp;II fan Skotlân
Draak (betsjuttingsside)

* draak, in mytysk bist of wêzen
* draak (boartersguod) (of draakje), in stik boartersguod dat men oan in toutsje op 'e wyn driuwe litte kin
* draak (sylboat), in type fan sylboat
* draak (fiskerij), in ûnderdiel fan in sleepnet
* Draak (stjerrebyld), in stjerrebyld op it noardlik healrûn

## Oare betsjuttings
* Draak (duvel), bibelske oantsjutting foar de duvel
* draak (literatuer), denigrearjende oantsjutting foar in min toanielstik of oar literêr wurk
* draak (skelwurd), skelwurd foar in ûnútsteanbere frou of in ûnhannelbere ko
Eleönoara fan Ingelân

*Eleönoara fan Ingelân, keninginne fan Kastylje (1162-1214), dochter fan kening Hindrik II fan Ingelân, frou fan kening Alfûns VIII fan Kastylje
*Eleönoara fan Ingelân, grevinne fan Bar (1269-1298), dochter fan kening Edwert I fan Ingelân, frou fan greve Hindrik III fan Bar
*Eleönoara fan Ingelân, hartoginne fan Gelre (1318-1355), dochter fan kening Edwert II fan Ingelân, frou fan greve en fan 1339 ôf hartoch Reinoud II fan Gelre
Draak (boartersguod)

In **draak** wurdt droegen troch de wyn, en hat ornaris ien as mear trieden der oan dêr't er mei betsjoerd wurde kin. It fleanen mei in draak hjit 'draak(je)fleane' of 'draakjeie'.

Ornaris is in draak makke fan papier as stof, foar in grut oerflak dat de wyn fangt, mei stokjes der yn foar de stevigens. It spultsje is dan om de draak wyn fange te litten en dan fleane te litten mei allinnich de tried(en) as hâld. Draken mei ien tried kinne fral op de wyn flean wurde; draken mei mear trieden kinne ek yn bewegings stjoerd wurde.

Njonken as boartersguod kinne draken ek brûkt wurde om in slide te lûken, of om it wicht fan in lêst te dragen.
Robert fan Bruce, hear fan Liddesdale

**Robert fan Bruce**, hear fan Liddesdale (Ingelsk: *Robert Bruce*; Normandysk-Frânsk: *Robert de Brus*; yn Skotlân, ±1300 – Dupplin Moor (Skotlân), 11 augustus 1332) wie in oerwûne soan fan 'e ferneamde Skotske frijheidsstrider en kening Robert de Bruce.

## Libben
Liddesdale waard omtrint 1300 berne as de oerwûne soan fan Robert de Bruce, dy't yn 1306, ûnder de Earste Skotske Unôfhinklikheidsoarloch, as Robert&nbsp;I op 'e Skotske troan komme soe, en in ûnbekende mem. Yn 1314 waard er troch syn heit ta ridder slein op it slachfjild fan Bannockburn, wêrnei't er it keninklik wapen fan Skotlân fiere mocht. Nei't de ridder Willem fan Soulis yn 1320 troch it Skotske parlemint skuldich befûn waard oan ferrie, beliende kening Robert syn soan mei de fan Soulis yn beslach nommen hearlikheid Liddesdale.

Nei de dea fan kening Robert, yn 1329, briek yn 'e simmer fan  1332 de Twadde Skotske Unôfhinklikheidsoarloch út, doe't de saneamde 'Unterfden', in groep Skotske eallju dy't al har besittings kwytrekke wiene om't se it yn 'e earste oarloch mei de Ingelsen holden hiene, Skotlân binnenfoelen, ûnder lieding fan Edwert fan Balliol en mei stipe fan 'e Ingelske kening Edwert&nbsp;III. Dêrby besochten Liddesdale en Duncan&nbsp;IV, greve fan Fife, om 'e nocht en hâld de lâning fan 'e fijân op 'e Skotske kust by Kinghorn, yn Fife, tsjin. Neitiid rekke Liddesdale deilis mei Donald&nbsp;II, greve fan Mar, de doetiidske beskermhear fan Skotlân, dy't it lân regearre yn it stee fan Liddesdale syn minderjierrige healbroer David&nbsp;II fan Skotlân. 

Op 11 augustus 1332 fûn de Slach by Dupplin Moor plak, wêrby't it Skotske regearingsleger it opnaam tsjin 'e ballingen en hierlingen fan Edwert fan Balliol, en dêrby ferrassend in swiere nederlaach litte. Robert fan Bruce, hear fan Liddesdale, kaam yn dy slach om doe't er in oanfal fan it Skotske hynstefolk late. Yn deselde slach sneuvele ek Donald&nbsp;II fan Mar, sadat Skotlân yn dusoarder efterbleau. Liddesdale wie net troud en hie ynsafier bekend gjin bern. Der wurdt wol tocht dat Tomas fan Bruce, 1e baron fan Clackmannan, syn soan wie, mar dat is net mear as in teory, mei't der gjin bewiis foar bestiet.
Walter fan Bruce

**Walter fan Bruce** (Ingelsk: *Walter Bruce*; Normandysk-Frânsk: *Walter de Brus*; 1??? – foàr 7 juny 1329), ek wol bekend as **Walter fan Odistoun**, wie in oerwûne soan fan 'e ferneamde Skotske frijheidsstrider en kening Robert de Bruce.

## Libben
Walter fan Bruce waard wierskynlik oan it begjin fan 'e fjirtjinde iuw berne as in oerwûne soan fan Robert de Bruce, dy't yn 1306, ûnder de Earste Skotske Unôfhinklikheidsoarloch, as Robert&nbsp;I op 'e Skotske troan komme soe, en in ûnbekende mem. Oer him is fierders frijwol neat bekend, útsein dat syn ferstjerren foarôf gie oan syn heite dea op 7 juny 1329.
Walter Bruce

* Walter Bruce (soan fan Robert I) of Walter fan Bruce (13??-<1329, in oerwûne soan fan kening Robert I fan Skotlân
* Walter Bruce (Ingelsk fuotballer) (1915), Ingelsk fuotballer
* Walter Bruce (Noardiersk fuotballer), (fl. 1950-er en 1960-er jierren), Noardiersk fuotballer
Margareta fan Bruce (bastertdochter fan Robert I)

**Margareta fan Bruce** (Ingelsk: *Magaret Bruce*; Normandysk-Frânsk: *Marguerite de Brus*; yn Skotlân, 1308 – Fife, nei 29 febrewaris 1364) wie in oerwûne dochter fan 'e ferneamde Skotske frijheidsstrider en kening Robert de Bruce.

## Libben
Margareta fan Bruce waard yn 1308 berne as de oerwûne dochter fan 'e Skotske kening Robert&nbsp;I en in ûnbekende mem. Oer har is fierders suver neat bekend. Hja libbe yn 'e krite Fife, oan 'e eastkust fan Skotlân, en troude mei in Robert fan Glen, mei wa't hja fjouwer bern krige:
*Willem fan Glen (±1325-1???)
*Robert fan Glen (1327-1345)
*Marriott fan Glen (♀) (1347-1???)
*Jan fan Glen fan Inchmartin en Balmuto, ridder (1349-1419)
It is ûnbekend wannear't Margareta stoar, mar se libbe yn elts gefal noch op 29 febrewaris 1364, doe't se omtrint 56 jier wie.
Katerine fan Bruce

**Katerine fan Bruce** (Ingelsk: *Katherine Bruce*; Normandysk-Frânsk: *Catherine de Brus*; 13?? – nei 1342) wie in oerwûne dochter fan 'e ferneamde Skotske frijheidsstrider en kening Robert de Bruce.

## Libben
Katerine fan Bruce waard yn it earste fearn fan 'e fjirtjinde iuw berne as de oerwûne dochter fan 'e Skotske kening Robert&nbsp;I en in ûnbekende mem. Oer har is fierders suver neat bekend. Hja wie troud mei in David Lindsay of David Lindsy, mei wa't hja ien dochter krige, Marjorie Lyndsay, dy't letter troude mei in Willem Douglas. It is ûnbekend wannear't Katerine stoar, mar se libbe yn elts gefal noch yn 1342.
Catherine Bruce

*Catherine Bruce (dochter fan Robert I) (13??->1342), oerwûne dochter fan kening Robert I fan Skotlân
*Catherine Wolfe Bruce (1816-1900), Amerikaansk filantrope
*Catherine Brudenell-Bruce (1984), Ingelsk sjongster, ek bekend as Bo Bruce

## Sjoch ek
*Kate Bruce (1858-1946), Amerikaansk aktrise
*Katherine Bruce Glasier (1867-1950), Britsk sjoernaliste
Lymington

**Lymington** is in plak en gemeente (*[[civil parish]]*) yn it distrikt New Forest, yn it Ingelske greefskip Hampshire. Der wenje sa'n 15.000 minsken yn it plak. Ut Lymington wei farre de boaten nei Yarmouth op it eilân Wight. Der is ek in wichtige jachthaven
Lymington leit sa'n twa oeren riden súdwestlik fan Londen, net sa fier fan it Nasjonaal park New Forest.

De skiednis fan Lymington giet werom oant de 6e iuw foar Kristus. Yn it Domesday Book fan 1086 komt it plak foar as *Lentune*. 

## Berne yn Lymington
* Thomas Blakiston (1832 – 1891), ûntdekkingsreizger en natuerûndersiker
* David Horler (1943), jazzmuzikant
* Mark Lockheart (1961), jazzmuzikant
* Birdy (1996), sjongster

## Keppeling om utens
* Skiednis fan Lymington
Neil fan Bruce (bastert)

**Neil fan Bruce** (Ingelsk: *Neil Bruce*; Normandysk-Frânsk: *Nigel de Brus*; Skotsk-Gaelysk: *Niall a Briuis*; yn Skotlân, foàr ein febrewaris 1330 – Neville's Cross (Ingelân) 17&nbsp;oktober 1346), ek wol bekend as **Neil fan Carrick**, wie in oerwûne soan fan 'e ferneamde Skotske frijheidsstrider en kening Robert de Bruce.

## Libben
Neil fan Bruce, ek wol Nigel of Niall fan Bruce neamd, waard yn it earste trêdepart fan 'e fjirtjinde iuw yn Skotlân berne as de oerwûne soan fan 'e Skotske kening Robert&nbsp;I en in ûnbekende mem. Oer him is fierders frijwol neat bekend. Hoewol't syn bertedatum ûnwis is, moat dy sûnder mis foàr ein febrewaris 1330 pleatst wurde, mei't syn heit op 7&nbsp;juny 1329 ferstoar.

Neil wie in ridder, en mei focht yn 'e Twadde Skotske Unôfhinklikheidsoarloch (1332-1357). Hy sneuvele op 17 oktober 1346 yn 'e Slach by Neville's Cross, yn it Noardingelske greefskip Noardumberlân, dy't foar de Skotten útrûn op in swiere nederlaach. Dêrby waard ek Neil syn healbroer, kening David&nbsp;II fan Skotlân troch de Ingelsen kriichsfinzen nommen.
Neil fan Carrick

"**Neil**" (of "**Nigel**" of "**Niall**") "**fan Carrick**") hat yn 'e Wikipedy ferskate betsjuttings:

* Neil, greve fan Carrick (1???-1256), in pake fan 'e Skotske kening Robert I
* Neil fan Carrick (bastert) (13??-1346), in oerwûne soan fan 'e Skotske kening Robert I
Neil, greve fan Carrick

**Neil fan Carrick**, greve fan Carrick (Ingelsk: *Neil of Carrick*; Skotsk-Gaelysk: *Nìall a' Charraig*; Kastiel fan Turnberry (Skotlân), 12?? – dêre?, 1256), wie in Midsiuwsk Skotsk ealman en de twadde dy't de titel fan *mormaer* (of greve) fan Carrick droech. Hy wie de pake oan memmekant fan 'e ferneamde Skotske frijheidsstrider en kening Robert de Bruce.

## Libben
It is ûnbekend wannear't Neil berne waard, mar nei alle gedachten wie syn berteplak it Kastiel fan Turnberry, de residinsje fan 'e greven fan Carrick. Hy kaam út in âld Gaelysk laach, al is net oerlevere waard syn âlden wiene. Mei't er de opfolger wie fan Duncan, greve fan Carrick, waard foarhinne ornaris oannommen dat er dy syn soan wie. Yn 2005 oppenearre de foaroansteande Skotske skiedkundige G.W.S. Barrow lykwols de teory dat er Duncan syn pakesizzer wie, en dat er de soan wie fan Nikolaas (of Cailean) fan Carrick by de dochter fan Neil Ruadh O'Neill, de kening fan Tyrone.

Hoe dan ek, yn 1250 waard Neil greve fan Carrick. Hy kocht de oanspraken dy't syn omkesizzer Lachlan en dy syn neikommelingen op it greefskip Carrick hiene, ôf mei in jefte, dy't er befêstigje liet troch kening Aleksander&nbsp;III fan Skotlân. Dêrmei bewissige Neil dat der gjin strideraasjes oer syn opfolging ûntstean soene as er sûnder manlike opfolgers komme mocht te ferstjerren. Ut syn houlik mei Margareta Stewart waarden yndie inkeld fjouwer of mooglik fiif dochters berne. Sadwaande waard Neil by syn ferstjerren, yn 1256, opfolge troch syn âldste dochter, Marjorie. Dyselde troude letter mei Robert fan Bruce, 6e hear fan Annandale, mei wa't hja alve bern krige, wêrûnder de Skotske frijheidsstrider en kening Robert de Bruce.
Elizabeth fan Bruce (dochter fan Robert I)

**Elizabeth fan Bruce** (Ingelsk: *Elizabeth Bruce*; Normandysk-Frânsk: *Elizabeth de Brus*; Dunfermline?, ±1317 – yn Skotlân, 1364) wie in oerwûne dochter fan 'e ferneamde Skotske frijheidsstrider en kening Robert de Bruce.

## Libben
Elizabeth fan Bruce waard omtrint 1317 berne, mooglik yn it Keninklik Paleis fan Dunfermline, yn Fife, as de oerwûne dochter fan 'e Skotske kening Robert&nbsp;I en in ûnbekende mem. Oer har is fierders suver neat bekend. Hja wie troud mei in ealman út 'e Clan Oliphant, dy't Walter Oliphant fan Aberdalgie hiet. Mei him krige hja trije soannen:
*Jan Oliphant fan Aberdalgie, ridder (13??-1417)
*Walter Oliphant fan Aberdalgie en Kellie (±1341-1411)
*Malcolm Oliphant fan Hazelhead (1348-1412)
Elizabeth stoar yn 1364, yn 'e âlderdom fan likernôch 47 jier.
Arkansas (betsjuttingsside)

"**Arkansas**" hat yn de Wikipedy ferskate betsjuttings:

* Arkansas, ien fan 'e 50 steaten fan 'e Feriene Steaten fan Amearika

## Oare betsjuttings
### Geografy
* Arkansas (rivier), in rivier yn 'e sintrale Feriene Steaten
* Arkansas (West-Firginia), in plak yn 'e Amerikaanske steat West-Firginia
* Arkansas City (Arkansas), in plak yn 'e Amerikaanske steat Arkansas
* Arkansas City (Kansas), in plak yn 'e Amerikaanske steat Kansas
* Arkansas County (Arkansas), in county yn 'e Amerikaanske steat Arkansas
;sjoch ek
* Arkansaw (Wiskonsin), in plak yn 'e Amerikaanske steat Wiskonsin (mei deselde útspraak mar in oare stavering)

### Muzyk
* ''Arkansas'' (liet), it folksliet fan 'e Amerikaanske steat Arkansas
* ''Arkansas'' (album fan Glen Campbell), in album fan 'e Amerikaanske countrysjonger Glen Campbell
* ''Arkansas'' (album fan The Residents), in album fan 'e Amerikaanske band The Residents

### Oar
* Arkansas (drúf), in alternative namme foar it druveras Catawba
Little Traversebaai

De **Little Traversebaai** (Ingelsk: *Little Traverse Bay*) is in wetter dat heart ta it systeem fan 'e Grutte Marren fan Noard-Amearika. It is in baai oan 'e noardkust fan Neder-Michigan, dy't ûnderdiel útmakket fan 'e gruttere Michiganmar. De stêden Harbor Springs en Petoskey lizze oan 'e kust fan 'e Little Traversebaai. De baai wurdt troch frachtskippen op 'e Grutte Marren by stoarmeftich waar brûkt as skûlplak. De natuerlike haven fan Harbor Springs foarmet in baai yn 'e baai, wêrfan't de yngong oanjûn wurdt troch de Little Traverse-fjoertoer.

Mids njoggentjinde iuw hearde de hiele kust fan 'e Little Traversebaai ta it Yndianereservaat fan 'e Ottawa, dat letter troch de Amerikaanske oerheid opheft waard. Pas yn 1994 wisten de Little Traverse Bay Troepen fan Odawa Yndianen har federale erkenning werom te winnen. De stamme hat no in folle lytser reservaat dat bestiet út perselen grûn yn Harbor Springs en Petoskey, dêr't se yn dat lêste plak in kasino op boud hawwe. 

Tsjintwurdich is de Little Traversebaai by 't simmer in populêr fakânsje-oard, dêr't in protte oan wettersport dien wurdt (benammen silen, boatsjefarren en swimmen). Yn ferskate doarpen oan 'e kust fan 'e baai, lykas Bay View, Wequetonsing, Bay Harbor en Harbor Point, is de lokale ekonomy fierhinne rjochte op toerisme. Yn it simmerskoft organisearret de Little Traverse Yacht Club elts jier de saneamde *Ugotta Regatta*, in boatrace, op 'e Little Traversebaai.
G.W.S. Barrow

**G.W.S. Barrow** (folút: **Geoffrey Wallis Steuart Barrow**; Headingley (Ingelân), 28 novimber 1924 – Edinburch?, 14 desimber 2013) wie in foaroansteand Britsk histoarikus. Hy waard as gesachhawwend beskôge op it mêd fan 'e Skotske Unôfhinklikheidsoarloggen yn it algemien en de persoan fan Robert de Bruce yn it bysûnder.

## Libben en karriêre
Barrow waard yn 1929 yn Headingley by Leeds yn in begoedige maatskiplik fermidden berne as de soan fan Charles Embleton Barrow en dy syn frou Marjorie Stuart, dy't fan Skotsk komôf wie. Hy wie learling oan 'e St. Edward's School, in ynternaat yn Oxford, folge de middelbere skoalle oan 'e Keninklike Akademy fan Inverness (in kostskoalle yn Skotlân), en studearre neitiid skiednis oan 'e Universiteit fan St. Andrews, yn it Skotske St. Andrews, en oan it Pembroke Kolleezje fan 'e Universiteit fan Oxford.

Nei't er syn stúdzje mei goed gefolch ôfrûne hie, waard Barrow yn 1950 as dosint skiednis oansteld oan it Universiteitskolleezje fan Londen. Dêr wurke er oant er yn 1961 heechlearaar Midsiuwske skiednis waard oan 'e Universiteit fan Durham, yn it Noardingelske Durham. Yn 1974 krige er in oanstelling as heechlearaar Skotske skiednis oan 'e Universiteit fan St. Andrews, en fan 1979 oant syn pinsjoen yn 1992 wie Barrow heechlearaar Skotske skiednis en paleografy oan 'e Universiteit fan Edinburch. Yn St. Andrews wie ien fan Barrow syn studinten de jonge Alex Salmond, de lettere premier fan Skotlân, dy't yn ferskate fraachpetearen sein hat dat er Barrow as ien fan 'e grutte ynfloeden yn syn libben beskôget.

Barrow lei him yn 't earstoan ta op 'e stúdzje fan it feodaal stelsel dat de Normandiërs nei 1066 op 'e Britske Eilannen yntrodusearren, mar syn belangstelling ferskode al rillegau nei de Midsiuwske skiednis fan Skotlân. Dêrby konsintrearre er him op 'e normandisearring fan 'e Midsiuwske Skotske maatskippij en fan 'e Skotske oerheidsynstellings. By it bredere publyk rekke Barrow nei de publikaasje fan syn paadklearjende wurk *Robert Bruce and the Community of the Realm of Scotland*, út 1965, lykwols benammen bekend as ekspêr oangeande libben en tiid fan 'e ferneamde Skotske frijheidsstrider en kening Robert de Bruce.

Yn 1951 troude Barrow mei Heather Elizabeth Lownie, mei wa't er ien soan en ien dochter krige. Hy ferstoar op 14 desimber 2013, yn 'e âlderdom fan 89 jier.

## Wurk (in kar)
* 1956 – *Feudal Britain*
* 1965 – *Robert Bruce and the Community of the Realm of Scotland* (4e printinge 2005)
* 1973 – *The Kingdom of the Scots* (samling artikels)
* 1980 – *The Anglo-Norman Era in Scottish History*
* 1981 – *Kingship and Unity: Scotland, 1000&ndash;1306*
* 1992 – *Scotland and its Neighbours in the Middle Ages* (samling artikels)
Kristina fan Bruce (dochter fan Robert I)

**Kristina fan Bruce** (Ingelsk: *Christina Bruce*; Normandysk-Frânsk: *Christine de Brus*; 13?? – nei 1329) wie in oerwûne dochter fan 'e ferneamde Skotske frijheidsstrider en kening Robert de Bruce. Hja stiet ek wol bekend as **Kristina fan Carrick**.

## Libben
Oer Kristina fan Bruce, dy't ferneamd wie nei har muoike Kristina, is sa goed as neat bekend. Hja wie de oerwûne dochter fan 'e Skotske kening Robert&nbsp;I en in ûnbekende mem, en waard nei alle gedachten yn it earste fearn fan 'e fjirtjinde iuw earne yn Skotlân berne. De lêste kear dat se neamd waard yn in histoaryske boarne, wie yn 1329.
Tiidsônes yn de Feriene Steaten

Om't it lân sa grut is, besteane der ferskate **[[tiidsône]]s yn de [[Feriene Steaten]]**. Under de Amerikaanske wet is it lân yndield yn njoggen standerttiidsônes dy't sawol alle Amerikaanske steaten as de oerseeske territoaria beslane. It meastepart fan 'e Feriene Steaten hat dêrnjonken ek noch ferskillende simmertiidsônes. De grinzen tusken de ûnderskate tiidsônes en it neilibjen fan 'e simmertiid wurdt regulearre troch it Amerikaanske Ministearje fan Transport. Offisjele en tige sekuere klokken binne yn gebrûk by twa Amerikaanske federale oerheidsynstânsjes, it Nasjonaal Ynstitút foar Standerdisaasje en Technology (NIST), dat in ûnderdiel is fan it Amerikaanske Ministearje fan Hannel, en it Amerikaanske Marine-Observatoarium (USNO), in ûnderdiel fan 'e Amerikaanske Marine, dy't ûnder it Ministearje fan Definsje ressortearret. De klokken fan dy beide organisaasjes wurde oanhâldend syngronisearre, sawol mei inoar as mei klokken fan ynternasjonale tiidbewekkingsautoriteiten. 

## Tiidsônes
Kaap Arkona

**Kaap Arkona** is in kaap op it Dútske eilân Rügen. It is in 45 m hege en steile kust dy't út krytstientme bestiet. Hy leit yn it noarden fan it skiereilân Wittow yn de gemeente Putgarten, by it plakje Vitt en lûkt in protte toeristen.

Op de kaap steane twa fjoertuorren, in peiltoer, twa bunkers, de Westslavyske Jaromarsboarch en in stikmannich toeristyske gebouwen (restaurants, kafees, sûvenirwinkels). Fanwege syn geologyske struktuer is de kaap gefoelich foar de ynfloed fan wetter en brokkelje der benammen winterdeis stikken fan it klif ôf.

It Dútske ferneamde passazjiersskip *[[Cap Arcona]]* waard yn 1927 nei dizze kaap neamd.


Ofbyld:CapeArkonaLighthouses.jpg|De fjoertuorren
Ofbyld:PeilturmArkona.jpg|Peiltoer
Ofbyld:Kap Arkona - NVA-Bunker - neugeschaffener Zugang 1.jpg|Yngong NVA-bunker
Ofbyld:Kap Arkona - NVA-Bunker - Ausstellung 2.jpg|Tentoanstelling yn de NVA-bunker
Onyks (rivier)

De **Onyks** is in 32 km lange rivier op Antarktika, dy't fuorre wurdt troch raanwetter fan gletsjers en dêrom allinne yn de koarte Antarktyske simmers streamt.

Der libje gjin fisken yn de Onyks, mar wol mikro-organismes, algen en bistkes lyas rûnwjirms, Tardigrada en Rotifera.

## Undersyk
De Amerikanen dogge ûndersyk oan de rivier en de Vandamar. Earder hiene de Nij-Seelanners dêr ek in ûndersykskamp.
Edward Evans, 1e baron Mountevans

**Edward Ratcliffe Garth Russell Evans, 1e baron Mountevans**, KCB, DSO, (Londen, 28 oktober 1880 -  Golaa by Oslo, Noarwegen, 20 augustus 1957), ek bekend as "Teddy" Evans, wie in Britsk marineofsier en ûntdekkingsreizger fan Antarktika. 

## Libben
Evans naam tsjinst yn de Royal Navy en berikte yn 1900 de rang fan Sub-Lieutenant. Op de earste Antarktika-ekspedysje fan Robert Falcon Scott wie er twadde ofsier op it befoarriedingsskip *[https://en.wikipedia.org/wiki/SY_Morning SY Morning]*; it wie syn earste besite oan de Súdpoalkontreien.

Under de *[[Terra-Nova-Expedition|British Antarctic Expedition 1910]]* nei de Súdpoal wie Evans waarnimmend ekspedysjelieder en kaptein fan de *[[Terra Nova (skip)|Terra Nova]]*. By de tocht fan Scott nei de Súdpoal hie er de lieding oer de lêste befoarriedingsgroep, dy't op 230 km fan de poal om reden fan allerhanne tebeksetters omkeare moast. By dy weromreis hie Evans te lijen fan skuorbot en moast er lange einen troch oare ekspedysjeleden op in slide lutsen wurde. Hy moast doe werom nei Ingelân, mar gie it neifolgjend jier werom om de oerlibbenen fan de ekspedysje op te heljen. Kaap Evans op Antarktika is nei him ferneamd.

Nei syn ferbliuw yn it Antarktysk gebiet tsjinne Evans fierder yn de Royal Navy. Yn de Earste Wrâldkriich wie er ûnder mear kommandant fan de ûnderseeboatjager *HMS Broke* en levere er mei dat skip yn 1917 slach mei Dútske torpedoboaten yn de Strjitte fan Dover. Hy waard dêrfoar ûnderskieden mei de *Distinguished Service Order* en befoardere ta Kaptein op See.

Yn 1921/22 hie Evans it befel oer de lichte kruser *HMS Carlisle* en yn 1926/27 oer de slachkruser *[[HMS Repulse (1916)|HMS Repulse]]*. As Rear Admiral (twa-sjerre admiraal) wie er fan 1929 oant 1931 kommandant fan it Australian Squadron fan de Australyske Marine. Dêrnei, yn 1933 wie er kommandant fan it Afrika-station by Kaap de Goede Hope) as fice-admiraal en fan 1936 ôf as admiraal (*[https://en.wikipedia.org/wiki/Commander-in-Chief,_The_Nore Commander-in-Chief, The Nore]*) op The Nore (yn de mûning fan de Medway).

Yn Twadde Wrâldoarloch wie Evans belêste mei de boargerferdiging fan Londen. Yn 1945 waard er fanwege syn fertsjinsten as *Baron Mountevans* adele. 

Evans, dy't twaris boaske west hie, stoar yn 1957; de aadlike titel gie oer op syn âldste soan.

## Literatuer
* Edward R. G. R. Evans: *South With Scott*. Collins, Londen, 1921
* Apsley Cherry-Garrard: *The Worst Journey in the World*. Antarctic 1910-1913 Constable and Company Limited, Londen - Bombay - Sydney, 1922 
* Ranulph Fiennes: *Captain Scott*. Hodder & Stoughton Ltdm, Londen, 2003 ISBN 0-340-82697-5.
* Roland Huntford: *The Last Place on Earth*. ISBN 0-689-70701-0
* Preston, Diana: *A First Rate Tragedy*. ISBN 0-618-00201-4

## Keppelings om utens
*  ''Antarctic Explorers: The TERRA NOVA Expedition 1910-13'' 
*  Biografien von Offizieren der Royal Navy
* Edward Ratcliffe Garth Russell Evans, Biografy op de hiemside fan *Scott Polar Research Institute* fan de Universiteit fan Cambridge
Fram (skip)

De **Fram** (Noarsk: *Foarút*) is in skip dat tusken 1893 en 1912 brûkt waard troch Noarske ûntdekkingreizgers yn de noard- en súdpoalgebieten.

It skip waard boud op ynisjatief fan Fridtjof Nansen, mei it doel dat it it sterkste skip oant doe ta wurde soe. It waard te wetter litten yn 1892. It skip soe sa de druk fan it iis wjerstean kinne. Lykwols wie de krêft fan it skip net de iennige wize om mei de druk fan it poaliis om te gean; it skip wie ek sa boud dat it omheech komme soe troch de druk. It hie net in grutte kiel om't Nansen ek undjip wetter ferwachtte op syn poalfeart, dat at it skip dan omheech kaam, kaam het minoftemear op it iis te lizzen. It 39 meter lange en 800 ton swiere skip hie sawol seilen as een stoommasine (en letter in dieselmotor). 

De Fram is foar trije poalreizen brûkt. Nansen sels hat it fan 1893 oant 1896 brûkt foar syn reis troch de Noardlike Iissee. Doe hat Sverdrup der fan 1898 oant 1902 de Kanadeeske Arktyske Eilannen mei ûndersocht. En as lêste hat it skip Amundsen nei it Súdpoalgebiet brocht foar dy syn tocht oer Antarktika nei de Súdpoal, op de ûntdekkingreis fan de Súdpoal fan 1910 oant 1912, en noch oant 1914 ear't it wer werom wie yn Noarwegen. De Fram is mei dy reizen it skip wurden dat it fierst nei it noarden en it suden west hat.

Nei de oarloch waard de Fram ûnder tafersjoch fan Sverdrup yn de tweintiger jierren fan de 20e iuw restaurearre. Sûnt 1936 leit it skip yn it dêrfoar boude Frammuseum yn Oslo.

## Ferskaat
*De seachmûne yn Woltersum yn Grinslân is nei dit skip ferneamd.
Nicole Bexley

**Nicole Bexley**, echte namme ûnbekend (Miami, 21 july 1997), is in rêstend Amerikaansk neakenmodel en pornografysk aktrise fan Afro-Amerikaansk komôf. Hja sette yn 2015 útein mei in wurkpaad yn 'e Amerikaanske pornoyndustry en spile yn frijwat films. 

## Libben en karriêre
Bexley waard yn 1997 berne yn Miami, yn 'e Amerikaanske steat Floarida. Oer har bertedatum bestiet wat ûndúdlikheid; de measte boarnen (wêrûnder de Internet Movie Database) jouwe 21&nbsp;july as har jierdei, mar ien oars wol betroubere boarne, de Internet Adult Film Database, wol hawwe dat se op 31&nbsp;oktober te wrâld kommen is. Yn elts gefal makke Bexley yn 2015, doe't se krekt 18&nbsp;jier en dêrmei mearderjierrich wurden wie, har debút yn in pornografyske film.

Neffens de Internet Adult Film Database (IAFD) hat Bexley (anno 2018) yn sa'n 45 pornofilms spile, û.m. foar sokke foaroansteande labels as Jules Jordan Video, Digital Sin, Digital Playground en West Coast Productions. Fierders hat se ek in protte wurke foar pornowebsiden op it ynternet, wêrûnder BangBros, Reality Kings en Brazzers. Under har karriêre hat Bexley gearwurke mei kollega-aktrises as Skyler Nicole, en mei manlike tsjinspilers as J. Mac, Sean Lawless, Seth Gamble en Charles Dera.

## Lichemsskaaimerken
Nicole Bexley is swart, mei brune eagen en swart hier dat troch hierferve of ferbleking yn 'e sinneskyn gauris in wat brune tint hat. Neffens har offisjele opjefte is se 1.57&nbsp;m lang, mei in gewicht fan 50&nbsp;kg, en in natuerlike kupmaat 32D. Behalven de wenstige piercings troch har earlellen hat ek in tongpiercing. As tatoeaazjes hat se in stjer op lofterkant fan hat ûnderbúk en teksten op har lofterearm en de rêchkant fan har lofterskouder.

## Keppelings om utens
* Nicole Bexley op Twitter
* Biografy en filmografy fan Nicole Bexley yn 'e ''Internet Movie Database'' (IMDb)
* Biografyske gegevens en filmografy fan Nicole Bexley yn 'e ''Internet Adult Film Database'' (IAFD)
* Biografyske gegevens fan Nicole Bexley op ''FreeOnes''
* Beheinde biografy fan Nicole Bexley
Frammuseum

It **Frammuseum** (Noarsk: *Frammuseet*) is in museum yn de Noarske haadstêd Oslo dat wijd is oan de Noarske poalekspedysjes. It museum waard iepene yn maaie 1936 en waard ferneamd nei it skip de *[[Fram (skip)|Fram]]*, dat yn 1893 yn de feart naam waard, en no ien fan de topstikken fan it museum is.

Ferskate poalekspedysjes krije omtinken yn it museum. Der is in permaninte tentoanstelling oer de ekspedysje fan de lettere Nobelpriiswinner Fridtjof Nansen, dy't mei de *Fram* nei de Noardpoal fear om dêrnei op skys de Noardpoal besocht oer te stekken. Teffens wurde de Noard- en Súdpoal ekspedysjes fan Roald Amundsen en Otto Sverdrup beljochte. Njonken dingen en dokuminten hat it museum ek in grutte kolleksje opsette bisten út de poalgebieten, lykas iisbearen en pinguïns. It museum hat ek in hieltyd wikseljend programma fan tydlike útstallings.

## Galery

Fram02.JPG|*De *Fram**'
Fram01.jpg|''Boech fan de ''Fram**'
Fram Skipet.jpg|*Boppedek fan de *Fram**'
Fram04.jpg|''Dieselmotor fan de ''Fram**'
Willendorf

**Willendorf an der Schneebergbahn** is in lytse gemeente yn de Eastenrykske dielsteat Neder-Eastenryk, yn it distrikt Neunkirchen (NK). De gemeente hat likernôch 900 ynwenners.

## Geografy
Willendorf hat in oerflak fan 7,31 km² en leit yn it easten fan it lân, besúdwesten de haadstêd Wenen.

## Gemeenteyndieling
De gemeente hat fjouwer desettingen (mei ynwennertal op 1 jannewaris 2015):

* Dörfles (135)
* Rothengrub (80)
* Strelzhof (59)
* Willendorf (653)
Wolgast

**Wolgast** is in gemeente yn de Dútske dielsteat Meklenburch-Foarpommeren, dy't part is fan de Landkreis Foarpommeren-Greifswald. Wolgast hie ein 2022 12.055 ynwenners.

## Berne yn Wolgast
* Philipp Otto Runge (1777), keunstskilder
* Willy Stöwer (1864 – Berlyn, 1931), Dútsk keunstskilder

## Keppeling om utens
* Webstee fan de gemeente
Vanessa Pride

**Vanessa Pride**, is in rêstend Amerikaansk pornografysk aktrise fan Afro-Amerikaansk komôf.

## Libben en karriêre

Hja makke har debút yn in pornografyske film yn 1993. Neffens de Internet Adult Film Database (IAFD) spile hja neitiid yn in tolvetal films, û.m. foar sokke foaroansteande labels as 4-Play Video en Vivid Entertainment. Yn 1997 loek hja har werom út 'e Amerikaanske pornoyndustry.

## Filmografy

(Boarne: Internet Adult Film Database)

## Keppelings om utens
* Biografy en filmografy fan Vanessa Pride yn 'e ''Internet Movie Database'' (IMDb)
* Biografyske gegevens en filmografy fan Vanessa Pride yn 'e ''Internet Adult Film Database'' (IAFD)
* Biografyske gegevens fan Vanessa Pride yn 'e ''Adult Film Database''
Greenock

**Greenock** is in stêd yn it westen fan Skotlân. De stêd leit op de súdigge fan de rivier de Clyde, oan de see-arm Firth of Clyde, sa'n 40 km bewesten Glasgow, yn it tradisjoneel greefskip Renfrewshire.

Yngenieur James Watt en dichter Denis Devlin binne dêr berne.

De kompjûterfabrikant IBM festige yn 1951 in grutte fabryk, dêr't ûnder oaren byldskermen makke waarden, yn de stêd. Fanwege arbeidsmigraasje nei East-Jeropa, waard de ynfrastruktuer yn Greenock ferkocht oan oare firma's. It tal wurkplakken yn dizze sektor is sadwaande bot sakke.

## Susterstêd
* Dúsboarch, Dútslân

## Berne yn Greenock
* William Kidd (1645-1701), legindarysk piraat.
* James Watt (1736-1819), yngenieur, wiskundige en útfiner.
* William Wallace (1860-1940), komponist en myzykpedagooch.
* William Sydney Graham 1948-1986), dichter.

## Keppelings om utens
* Inverclyde Tourist Group
* The Greenock Telegraph
* Inverclyde Views
* James Watt Dock Redevelopment Website
* James Watt Dock
* artisticinverclyde
Fokke Bleeker

**Fokke Bleeker** (Oentsjerk, 23 april 1899 - Waalsdorperflakte, 12 febrewaris 1942) wie in Nederlânsk fersetsstrider yn de Twadde Wrâldoarloch.

Bleeker wie earste kommys by de belestingtsjinst. Hy wenne yn Bussum. Fan it begjin fan de oarloch ôf oan siet Bleeker by it ferset. Hy wie lid fan de "Groep Dubelaar" dy't ta de Oardertsjinst hearde. Yn it Goai, fral yn Naarden, wie er dwaande mei it opdollen fan munysje dy't dêr nei de kapitulaasje troch Nederlânske militêren bedobbe wie. Ek stielen hy en syn kollega's wapens uit de kazematten fan de festing fan Naarden. In part dêrfan soe letter brûkt wurde by de oanslach op it Amsterdamsk befolkingsregister laat fan Gerrit van der Veen.

Al yn 1941 waard syn fersetsgroep ferret en opppakt troch de Dútsker. Bleeker sels waard op 5 july 1941 arrestearre en mei de oare haadfertochten oerbrocht nei de finzenis fan Skeveningen, it Oranjehotel. Bleeker waard 12 febrewaris 1942 op de Waalsdorperflakte fusillearre. Syn lichem waard nea weromfûn. Ynearsten waard tocht dat er anonym beïerdige wie op de Waalsdoarperflakte. Nei wiidweidich ûndersyk fan rapporten en gegevens fan it krematoarium Velzen moast wol konludearre wurde dat et nei syn ferstjerren fuortendaliks nei it krematoarium fan Velzen brocht is en dêr anonym kremearre is.

Nei de oarloch waard der yn Bussum in strjitte nei him ferneamd. Hy krige postúm it Fersetsbetinkingskrús.

## Keppeling om utens
* Foto en koarte biografy op webstee Earepeloton
Bell UH-1 Iroquois

De **Bell UH-1 Iroquois** is in mearsidige militêre helikopter mei de bynamme **"Huey"** – in ferbastere ôfkoarting fan *Helicopter Utility* – en dy't bekend waard fan de Fjetnamoarloch. It tastel is wrâldwiid brûkt by militêre operaasjes en tal fan oare doelen.

Yn de rin fan jierren waarden twa ferzjes fan it tastel útbrocht; de **1 motorige** modellen 204 en 205 en de **2 motorige** modellen 212 en 412. Boppedat wiene der tsientallen farianten op de ferzje mei ien motor.

De Huey waard by de US Army ferfongen troch de UH-60 Black Hawk. It Amerikaanske Korps Mariniers (USMC) fleach der noch in tal jierren mei oant ek dêr de UH-60 oanskaft waard.

Fan 2004 ôf wurdt de Huey net mear brûkt troch de Amerikaanske striidkrêften. De nije UH-1Y 'Venom' tsjinnet fan 2008 ôf oan by it USMC.

Yn guon lannen wurdt it tastel noch militêr brûkt, mar hat hjoed-de-dei dochs meast sivile taken.

Ek yn Nederlân hat de Huey flein; fan 1962-1977 fleach de UH-1B by de Marine Loftfearttsjinst by de squadrons 1 en 7. Fan 1994 ôf binne trije yn Italië yn lisinsje makke **Agusta Bell AB412SP’s** (Huey II) yn gebrûk by de Keninklike Loftmacht foar it útfieren fan search and rescue-taken (SAR) fanôf de fleanbasis Ljouwert. Dy helikopters hawwe oars in rotor mei fjouwer blêden.

De Dútske lânmacht (*Heeresflieger*) fljocht noch mei de UH-1D en de loftmacht (*[[Luftwaffe]]*) brûkt him foar SAR-taken.

## Spesifikaasjes

Technyske gegevens HU-1A Iroquois (Model 204) út *Flight Magazin*, 1960.

Ofbyld:Bell UH-1 Iroquois 3-view line drawing.png|Tekening fan trije kanten (Modell 205)
Ofbyld:Navy-hh1n-158256-070327-15.jpg|Cockpit fan de Bell HH-1D
Ofbyld:Turboprop_T-53.jpg|Turbine Lycoming T&nbsp;53


## Bewapening
De Huey-typen koene standert bewapene wurde mei:

* 2 M60D (letter M240D) 7,62mm masinegewear of
* 2 GAU16A 0,50 kaliber masinegewear of
* 2 GAU17A 7,622mm masinegewear

Dizze wapens koene troch de bemanning yn alle rjochtingen betsjinne wurde. De GAU17A koe troch de piloat betsjinne wurde, mar allinne nei foaren sjittend.

* 2 konteners mei 7 of maksimaal 19 2,75 inch Hydra 70 raketten
* 1 M129 40mm granaatsmiter mei 20 granaten
* 1 M5 fluchfjoerkanon mei 300 fragmintaasjepatroanen
* 2 M134 7,62mm rapid fire Miniguns mei 2x 4800 patroanen
* 2 M22 raketsystemen mei 2x3 AGM22 trije late loft-grûn raketten
Pennel

De **Pennel** app is in iepen poadium foar lêzers en skriuwers. De Pennel app wol op in tagonklike wize in grutter publyk yn 'e kunde komme litte mei Frysktalige boeken, ferhalen en gedichten.

## Sjoch ek
* List fan Frysktalige kompjûterprogramma's
Heckler & Koch MP5

De **Heckler & Koch MP5** (út it Dútsk: *Maschinenpistole 5*, 'masinepistoal model 5') is in 9mm masinepistoal fan Dútsk ûntwerp, yn de jierren sechtich ûntwikkele troch de Dútske hânfjoerwapenfabrikant Heckler & Koch GmbH (H&K), út Oberndorf am Neckar.

De MP5 is ien fan de meast brûkte masinepistoalen yn de wrâld; it wurdt troch in soad oerheidstsjinsten brûkt. Yn de jierren 1990 waard de Heckler & Koch UMP ûntwikkele, in opfolger fan de MP5, mar dy lêste bleau wol yn produksje.

Yn 1966 waard it wapen yn gebrûk naam troch de Dútske plysje en kustwacht. Yn 1976 waard de koarte ferzje MP5K (K stiet foar *kürz*) útbrocht. In foarbyld by it ûntwerpen fan de MP5 wie de Israelyske Uzi-pistoalmitrailleur. 

It wapen waard yn de rin fan de tiid hieltyd oanpast. It wapen brûkt lykas in protte pistoalen 9x19mm Parabellum munysje. Hy waard troch in protte lannen oanskaft foar de plysje, befeiliging en spesjale ienheden (Britske polysje en elite-SAS-ienheden, Amerikaanske polysje, SWAT, FBI, Amerikaanske leger, arrestaasjeteams en de Tsjinst Keninklike en Diplomatike Befeiliging (DKDB) fan Nederlân. 

De MP5 is it sekundêre wapen fan Nederlânske Arrestaasjeteams en wurdt tapst at ferset mei fjoerwapens ferwachte wurdt. Ek  de Brân- en Triengasienheid (BraTra) fan de Mobile Ienheid wurdt treent yn it gebrûk fan de MP5. Yn jannewaris 2016 waard bekend makke dat ek befeiligingsienheden fan de Nasjonale Plysje mei de MP5 útrist wurde sille út reden fan de grutter wurdende kâns op terroristyske oanslaggen mei automatyske wapens.

## Spesifikaasjes
* Kaliber: 9x19mm Parabellum (ek .40S&W en 10mm Auto)
* Gewicht (leech): 2,54 kg
* Langte: 680 mm
* Langte loop: 225 mm
* Fjoersnelheid: 800 skotten de minút
* Magazyn: 15/30 patroanen, 31 by trochladen

## Keppeling om utens
*  Webstee fan Heckler&Koch
Metafoar

In **metafoar** is in foarm fan byldspraak, dêr't net in ferlikingswurd (lykas: 'as', 'sa as', 'krekt in ….') by brûkt wurdt. 

In metafoar kin ek in retoaryske byldspraak wêze, dy't syn effekt berikt troch assosjaasje, ferliking, gelikenis, antyteze (= tsjinstelling), hyperboal (= (ekstreme) oerdriuwing) of metonymy. In allegory yn in proaza-, dicht- of toanielstik is te beskôgjen as in útwurke metafoar. 

## Foarbylden
* De minsk is in wolf.
* De foarsitter ploeget troch de gearkomste.
* Fuotbal is oarloch. 
* Mei sa'n diploma geane alle doarren foar dy iepen. 

## Metafoar as parallelle ferliking
Meastentiids wurdt de metafoar sjoen as in ôfkoarting fan de parllelle ferliking. "De minsk is AS in wolf" soe dan itselde wêze as "de minsk is in wolf". Mar ornaris is de metafoar 'riker' as de ferliking. Yn "dizze politikus is krekt in lyts bern, hy wol altyd syn sin ha" einiget de ferliking direkt. Yn "dizze politikus is in natuerramp" of "dizze politikus is in nar" kin men langer oan it ynterpretearjen bliuwe.
Oberndorf am Neckar

**Oberndorf am Neckar** is in stêd en gemeente yn 'e lânkring Rottweil yn 'e Dútske dielsteat Baden-Württemberg. De stêd leit oan 'e rivier de Neckar.

It plak waard foar it earst yn 782 neamd yn in skinkingsoarkonde fan de Abdij fan Sankt Gallen.

## Stedsdielen
De gemeente is te ferdielen ûnder de Stadtteile Aistaig, Altoberndorf, Beffendorf, Bochingen, Boll, Hochmössingen en Oberndorf am Neckar.

* Altoberndorf
* Aistaig
* Boll
* Bochingen
* Beffendorf
* Hochmössingen
* Oberndorf am Neckar (kearnstêd)

### Wapens Stadtteile

Wappen Aistaig.png|Aistaig
Wappen Altoberndorf.png|Altoberndorf
Wappen Beffendorf.png|Beffendorf
Wappen Bochingen.png|Bochingen
Wappen Oberndorf-Boll.png|Boll
Wappen Hochmoessingen.png|Hochmössingen
Wappen Oberndorf am Neckar.png|Oberndorf

## Ekonomy
Yn 'e stêd binne trije wapenfabrikanten fêstige mei in lange skiednis. Yn 1811 festige kening Frederik I fan Württemberg de earste wapenfabryk yn it doetiidske Augustiner kleaster oan 'e rivier. Yn 1871, begûnnen twa wurknimmers, de bruorren Wilhelm en Paul Mauser, foar harsels. Tsjintwurdich hat Rheinmetall der in pear fabriken, dêr't Mauser yn 2004 yn opgien is, mei ûngefear 300 wurknimmers. Heckler & Koch (H&K) hat syn fabriken dêr ek. H&K is in wrâldferneamde hânfjoerwapenfabryk en -eksporteur. Mei in jieromset fan sa'n 200 miljoen euro en sa'n 700 wurknimmers is H&K de wichtichste wapenprodusint fan Dútslân en de grutste wurkjouwer fan 'e stêd. Dan is der noch Feinwerkbau, in lytsere spesjalist yn sportwapens.

## Betinkingsmonumint
It *Buch der Erinnerungen* (2007) is in monumint fan 'e byldhouwer Jürgen Knubben út de stêd Rottweil, dat de 308 twangarbeiders (wêrûnder ek in stikmannich Nederlanners) betinkt, dy't by de Arbeitseinsatz yn it wapenfabryk fan Mauser yn 'e nazytiid stoarn binne yn it konsintraasjekamp Arbeitserziehungslager Oberndorf-Aistaig. It *Mahnmal* waard op 27 jannewaris 2007  (*Holocaust Gedenktag*) ûntbleate yn Oberndorf am Neckar.
Argetype

It begryp **argetype** (fan it âldgryske ἀρχή *arché*‚ "begjin, oanfang" en τύπος *typos*‚ "foarbyld, skets") ferwiist yn de filosofy earst nei Plato dy't it begryp brûkt hat yn syn Ideeën lear en dêrmei op de metafysyske wurklikheid doelt dy't diel útmakket fan de dingen dy't binne. Nei Plato dûkt it begryp wer op by de filosofen Descartes, John Locke en Immanuel Kant en hat it him dêrnei fierder ûntwikkele as oermodel dat jildt as grûnslach foar alle lettere farianten. Persoanen út de Bibel, de literatuer, de mytology of skiednis kinne as foarbyld jilde fan in argetype. En ek de manieren dêr't minsken op bepaalde situaasjes reagearje kinne, wiist op in djippere laach by de minskheid dy't al sûnt de oertiid him opboud hat en dat oan eltse generaasje opnij trochjûn wurdt troch oererving en faaks ûntstean is as gefolch fan eangstige situaasjes, striid, de ferhâlding fan de geslachten en de hâlding tsjinoer berte en dea. 

## Jung
De Switserske psycholooch Carl Gustav Jung hat it begryp argetype in plak jûn yn syn analytyske psychology. By him binne argetypen oerbylden, oanberne foarstellings fan dingen, it binne ûnbewuste, universele patroanen. Hja komme net allinnich foar yn myten en oare universele ferhalen lykas mearkes ta útdrukking, mar ek yn dreamen. Neffens Jung leit it karakter fan de minske al foar in part fêst by syn berte en is it minder it gefolch fan syn of har omkrite.  

### Fiif wichtichste argetypen neffens Jung
* De Persona: de façade dy't de minske oan de bûtenwrâld sjen lit, komt net oerien mei syn wiere ik;
* It Skaad: de tsjustere side fan it ûnbewuste;
* De Anima (froulike part fan de psyche): dit is by beide geslachten oanwêzich, mar foarmet foar manlju de ûnbewuste tsjinpoal;
* De Animus (manlike part fan de psyche): dit is by beide geslachten oanwêzich, mar foarmet by froulju de ûnbewuste tsjinpoal;
* It Sels: de totale persoanlikheid.
Ulrich Herman Wielinga Huber

**Ulrich Herman Wielinga Huber** (Ljouwert, 5 desimber 1792 - dêre, 17 oktober 1871) wie riedshear oan it Provinsjaal Gerjochtshof fan Fryslân fan 1838 oant 1861. 

Ulrich Herman wie in soan fan Epeus Wielinga Huber en Hillegonda van Boelens. Hy studearre oan de Universiteit fan Grins, dêr't er 16 juny 1819 yn de rjochten promovearre op de dissertaasje *De condemnatione ad bestias*. Hy waard yn maaie 1825 ta rjochter yn de rjochtbank fan Ljouwert beneamd. Op 8 july 1830 keazen de Provinsjale Steaten fan Fryslân him ta lid fan de Twadde Keamer, mar hy hat dy beneaming wegere. Op 16 septimber 1838 waard er riedshear oan it provinsjaal gerjochtshof fan Fryslân. Op eigen fersyk waard er by keninklik beslút fan 2 oktober 1852 mei yngong fan in 1 novimber fan dat jier earfol ûntslein út dat amt.

Simmerdeis wenne er op Martenastate yn Koarnjum. Hy boaske yn 1821 jkfr. Anskje Doys Vegilin fan Claerbergen (1787-1866), widdo fan Gijsbert Casijn baron van Eck (1780 - 1814, frederjochter te Arnhim)
Praat mar Frysk (app)

**Praat mar Frysk** is in mobile app, dy't wurden oersette kin fan/nei it Frysk en Nederlânsk, de betsjutting opsykje, en noch wat aardige dingen dwaan.

It ûnderdiel Wat Wurd It? wie yn it earst in selsstannige app.

## Sjoch ek
* Praat mar Frysk
* List fan Frysktalige kompjûterprogramma's